MUUTOS KOULULAISTEN AAMU- JA ILTAPÄIVÄTOIMINNAN MAKSUIHIN 1.8.2016 ALKAEN

Eduskunta on joulukuussa 2015 hyväksynyt koululaisten aamu- ja iltapäivätoiminnasta perittävien maksujen enimmäismäärää koskevan korotusesityksen **1.8.2016** lukien perusopetuslain 48 f §:n mukaisesti:

Aamu- ja iltapäivätoiminnasta voidaan määrätä kuukausimaksu. Kunta päättää aamu- ja iltapäivätoiminnasta perittävien kuukausimaksujen määrästä. Kyse perusopetuslaissa on enimmäismaksuista, joten kunnilla on mahdollisuus päättää noudattaa perusopetuslain mukaisia enimmäismaksuja tai periä tätä alhaisempia maksuja ja kunta voi päättää yli 760 tuntia ylittävän ajan maksun perimisestä ja maksun suuruudesta. Myös lain mukaisten huojennusten päättämisessä on annettu kuntien harkintavalta.

**Muutos koskee enimmäismaksujen nousua**, sillä nykyinen enimmäismaksu on ollut perusopetuslaissa voimassa jo 10 vuotta ilman indeksi- tai muita kustannustason korotuksia.

Enimmäismaksut 1.8.2016 lukien

Tuntimäärä Enimmäismaksu

570 tuntia 120 euroa

760 tuntia 160 euroa

Yli 760 tuntia Ylittävältä ajalta voidaan periä kunnan määräämä maksu

Perusopetuslain 48 f §:n mukaan maksu voidaan periä jokaiselta lapsen toimintaan osallistumiskuukaudelta.

Toimintaan osallistumisesta ei voida periä muita maksuja. Maksujen perinnässä on huomioitava kuitenkin, että kun

toimintaa enintään 10 päivää/kuukausi voidaan periä puolet maksusta

lapsi ei osallistu sairauden vuoksi yli 10 päivää voidaan periä puolet maksusta

lapsi ei osallistu sairaudenvuoksi koko kalenterikk. kunta ei peri maksua

lapsi ei osallistu muusta syystä koko kalenterikk. Kunta perii puolet maksusta.

Huomioitava muutos on myös se, että **maksu on jätettävä perimättä tai sitä on alennettava, jos huoltajan elatusvelvollisuus, toimeentuloedellytykset tai huollolliset näkökohdat huomioon ottaen siihen on syytä**. Tällä hetkellä perusopetuslaissa todetaan, että maksu *voidaan* jättää perimättä tai sitä on alennettava em. tilanteissa.